b'\n_START_ARTICLE_\nTrisektrisa Pascalovega pol\xc5\xbea\n_START_PARAGRAPH_\nTrisektrisa Pascalovega pol\xc5\xbea (v\xc4\x8dasih tudi samo trisektrisa) je ravninska krivulja, ki pripada dru\xc5\xbeini Pascalovih pol\xc5\xbeev z zna\xc4\x8dilnostjo tretjinjenja kota. Krivuljo se lahko definira kot prese\xc4\x8di\xc5\xa1\xc4\x8de dveh premic, ki se enakomerno vrtita okrog lo\xc4\x8denih to\xc4\x8dk tako, da je stopnja vrtenja enaka 2\xc2\xa0: 3. V za\xc4\x8detku sta premici na premici, ki povezuje dve to\xc4\x8dki. To je torej primer Maclaurinove trisektrise._NEWLINE_Trisektrisa je splo\xc5\xa1no ime za vse krivulje, ki se uporabljajo za tretjinjenje kotov (delitev kotov na tri dele).\n_START_SECTION_\nDelitev kota na tri dele\n_START_PARAGRAPH_\nZnanih je nekaj na\xc4\x8dinov uporabe krivulje za delitev kota na tri dele. Naj bo kot \\varphi\\,  kot, ki se ga \xc5\xbeeli razdeliti na tri dele. Najprej se potegne \xc4\x8drto od notranje manj\xc5\xa1e zanke, to je od to\xc4\x8dke s koordinatami (a, 0)\\,  s kotom \\varphi\\,  z x-osjo. Naj bo s P\\,  ozna\xc4\x8dena to\xc4\x8dka, kjer seka \xc4\x8drta krivuljo. Predpostavi se, da je ta to\xc4\x8dka na zunanji zanki, \xc4\x8de je kot \\varphi\\,  majhen. Potegne se \xc5\xa1e eno \xc4\x8drto od izhodi\xc5\xa1\xc4\x8da do to\xc4\x8dke P\\, . Kot, ki je med obema \xc4\x8drtama, deli kot \\varphi\\,  na tri dele.'